钦定古今图书集成/明伦汇编/氏族典/第001卷 > 《上古》
## 钦定古今图书集成/明伦汇编/氏族典/第001卷 > 《上古》

### 伏羲氏始正姓氏

按《史记补三皇本纪》不载按刘恕《外纪》：“上古男女
无别，太昊始制嫁娶，以俪皮为礼，正姓氏，通媒妁，以
重人伦之本，而民始不渎。”

〈注〉陈殷曰：“姓者统其祖考之所自出，氏者别其子孙之所自分。”

按《路史》：太昊伏羲氏正姓氏，通媒妁，以重万民之丽。
丽皮荐之，以严其礼，示合姓之难拼，人情之不渎。

### 女皇氏正姓氏以判万民

按《史记补三皇本纪》，不载。按《路史》：“女皇氏正姓氏，
职昏，因通行媒，以重万民之判，是曰神媒。”

### 黄帝定氏族别其子为十二姓

按《国语》：“秦伯召公子重耳于楚，纳女五人，怀嬴与焉。
公子欲辞。司空季子曰：‘同姓为兄弟。黄帝之子二十
五人，其同姓者二人而已，唯青阳与夷鼓皆为己姓。
青阳，方雷氏之甥也；夷鼓，彤鱼氏之甥也。其同生而
异姓者四母之子别为十二姓。凡黄帝之子二十五
宗，其得姓者十四人，为十二姓，姬、酉、祁、己、滕、葴、任、荀、
僖、姞《嬛依》’”是也。唯青阳与苍林氏同于黄帝，故皆为
姬姓。

按：《史记黄帝本纪》：“黄帝二十五子，其得姓者十四人。”

〈注〉索隐曰：旧解破四为三，言得姓十三人耳。今按：《国语》胥臣云：“黄帝之子二十五宗，其得姓者十四人，为十二姓，姬、酉、祁、己、滕、葴、任、荀、僖、姞嬛、依是也。唯青阳与夷鼓同己姓。”又云：“青阳与苍林为姬姓”，是则十四人为十二姓，其文甚明。唯姬姓再称青阳与苍林，盖《国语》文误，所以致令前儒共疑其姬姓。青阳当为元嚣，是帝喾祖，本与黄帝同姬姓。其《国语》上文，青阳，即是少昊金天氏为己姓者耳。既理在不疑，无烦破四为三。

按《路史》：“黄帝有熊氏作玉律，以应候气，荐之宗庙，废
治忽，以知三军之消息，以正名百物，明民共财，而定
氏族。”

〈注〉《易是类谋》曰：圣人兴起，不知姓名，当吹律听，以别其姓。黄帝吹律定姓是也。律，六律也，故有五音姓之说。《堪舆经》有黄帝问天老五姓，而《援神契》亦谓圣王吹律有姓。《白虎通》云：圣王吹律定姓。《演孔图》云：孔子曰：“丘援律而吹，命阴得羽之宫。”而李房推律，亦谓五音生于本姓，遂自定为京。

“氏定而系之姓”，庶姓别于上，而戚殚于下，婚姻不可
以通，所以崇伦类，远禽兽也。

《礼大传》云：“系之以姓而弗别，缀之以食而弗殊，虽百世而婚姻不通。” 周道然也。或云：六世亲属，竭财通婚姻。故杜佑云：“商以上亲，不隔同姓。” 妄也。

子二十五别姓者十二。

为姓十一

祈酉滕箴任，苟釐结儇依。

苟，《国语》《史记》皆作“旬” ，非。

及二纪也。

青阳夷彭

馀循，姬姓。

古书大概可质，然不容无缪。《国语》言“青阳与夷彭同为纪姓” ，是矣，而又云“青阳与苍林为姬姓” ，则非也。夫姬姓乃元嚣而非青阳，黄帝之子二十五人，其十二人为十一姓，馀十三人皆姬姓也。今乃云惟二人同于黄帝者为姬姓，其得信邪？且昌意元嚣、苍林挥皆姬姓者，岂惟二人哉？